News Alert Podul de peste 2 km din Baltimore s-a prăbușit după ce un vas s-a izbit violent de el
Data actualizării: Data publicării:
Podul Key Bridge din Baltimore, Maryland, cu o lungime de 2,57 km, s-a prăbuşit, marţi, după ce un cargobot s-a izbit violent de acesta, conform informațiilor relatate de presa americană și de BBC. Pompierii intervin la fața locului. Șapte oameni și mai multe vehicule au căzut în râul pe care îl traversa acest pod
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
ACTUALIZARE 10:16 Conform datelor obținute de site-urile de monitorizare a traficului maritim, podul din Baltimore a fost lovit de cargobotul Dali, sub pavilion singaporez.
Vasul are 300 metri lungime și se afla în drum spre capitala statului Sri Lanka, Colombo.
Pe radarele marine, Dali apare ca plecând de la terminalul de la Port Breeze, în jurul orei locale 00:45. A plecat în direcția podului Francis Scott, dar s-a oprit în zona podului 45 de minute mai târziu. Radarele de trafic aerian arată că elicoptere ale poliției patrulează zona.
ACTUALIZARE 10:10 Departamentul de pompieri din Baltimore a confirmat că prăbușirea podului din Baltimore reprezintă un "eveniment cu potențialul de a avea un număr mare de victime". Până acum, nu au fost confirmate decese, însă există informația că șapte persoane sunt în apă ca urmare a incidentului. O operațiune la scară largă de salvare a victimelor este în desfășurare.
--
Podul a fost închis circulaţiei în urma unui "incident", a anunţat Autoritatea de Transport din statul Maryland pe contul său de Twitter, a conform postului ABC. Potrivit primelor informaţii, vasul a lovit unul dintre pilonii podului Francis Scott Key, care are o înălţime de peste 350 de metri, provocând prăbuşirea acestuia.
Accidentul a fost confirmat de Matthew West, subofiţer al Pazei de Coastă din Baltimore, pentru New York Times. El nu a precizat tipul de navă şi nici momentul în care aceasta a lovit podul. Amploarea pagubelor nu este încă clară.
Imaginile cu podul prăbuşit sunt spectaculoase. În mai multe videoclipuri postate pe reţelele sociale se poate observa că o parte considerabilă din impresionanta structură metalică, inaugurată în 1977, s-a prăbuşit în râul Patapsco.